《六十六岁吟》
宋代·丘葵

维天於穆命无殊，人性皆由气与虚。
贵贱何须为物役，芳菲祗合返吾初。
读书自觉年年误，学道惟应念念除。
辅世长民今已矣，某丘某水且樵渔。

作者简介：泉州同安人，字吉甫。早年有志朱子之学，亲炙于吕大圭、洪天锡之门。杜门励学，不求人知。宋亡，居海屿中，因自号钓矶翁。元世祖闻其名，遣御史奉币征聘，不出，赋诗见志。年八十余卒。有《易解义》、《书解义》、《诗解义》、《春秋解义》、《周礼补亡》及诗集。